Bloemhof vier Wêreldboekedag met kleurvolle kostuums – HMS Bloemhof
Program vir die week
+27 (0)21 887 3044
Groot dae in Bloemhof
Interskole teen Oranje
Skoolfonds & Losiesgelde
Bloemhof vier Wêreldboekedag met kleurvolle kostuums
Laai die Mei/Junie-eksamenrooster by /eksamenrooster af.
Sportoefeninge gaan voort, al lyk dit soms of die weer nie saamspeel nie. Laai die oefenroosters by /oefentye af.
Kry die program vir die week by /hierdieweek.
Die Klerebank volg tans eksamen-ure en is op Dinsdae, Donderdae en Vrydae tussen 10:00 en 13:30 oop. Meer inligting by /klerebank.
Soos iets uit 'n sprokie... Bloemhoffers in hul kleurvolle kostuums ter viering van Wêreldboekedag. Foto: Leon Piron
Ter viering van Wêreldboekedag, wat jaarliks op 23 April gevier word, het die leerders van die Hoër Meisieskool Bloemhof op Donderdag, 18 April hul gunsteling storieboeke vir inspirasie oopgeslaan en nes een van die karakters aangetrek.
Bloemhof se gange was as ’t ware ook dié van Hogwarts, J.K. Rowling se bekende skool vir toorkuns en towery toe ’n groot aantal opvoeders as proffesore van Huis Gryffendor, Slytherin, Hufflepuff en Ravenclaw die dag se klasse aangeduf het. Die leerders se vierkant was terselfdertyd A.A. Milne se Hundred Acre Wood met Winnie-die-Pooh en sy vriend Christopher Robin nie te ver nie en, as jy mooi kyk, kon jy selfs vir Willie en sy makkers vind. Katniss Everdeen, die heldin van Suzanne Collins se Hunger Games-reeks se kostuum was in die kol en ewe wonderlik was die Alices en hul Haastige Hase. Selfs die adelikes het opgedaag: Sneeuwitjie, die Slapende Skoonheid en selfs Star Wars se Princess Leia.
Hierdie inisiatief is deur me. Venessa de Beer, die bestuurder van die skool se mediateek, van stapel gestuur om fondse vir liefdadigheid te werf en die leerders aan die wonderlike wêreld van boeke te herinner.
“Boeke verbreed die verbeelding,” sê sy, “en met die wonderlike kostuums wat die dag opgelewer het, is dit duidelik dat Bloemhoffers kreatief is en dit geniet om pret te hê.”
PrevVorige plasingHokkieproewe: Kennisgewing vir o.14’s en o.16’s
Volgende plasingRuiterkuns: Bloemhoffers presteerNext
Deel hierdie plasing